[**Потврдa о времену провeденом  на непрекидном раду  у иностранству (царинска потврда)**](http://www.mfa.gov.rs/sr/index.php/konzularni-poslovi/carina#carinske-potvrde)

На потврду имају право држављани Републике Србије који су провели непрекидно на раду у иностранству најмање две године. Потврда се односи само на увоз предмета за домаћинство у Републику Србију и важи годину дана од дана издавања.

[Захтев](http://www.sydney.mfa.gov.rs/odrzavanje/uploads/Zahtev_za_carinsku_potvrdu.pdf) за издавање Потврдe о времену провeденом  на непрекидном раду  у иностранству - царинске потврде може се поднети у Генералном конзулату Р. Србије у Сиднеју, личним доласком у конзуларно одељење или поштом- мора бити оверено од ЈР "Justice of the Peace"-Мировни судија. (захтев попунити читко,својеручно потписати и навести тачна времена о времену проведеном у иностранству)

Уколико захтев шаљете поштом, потпис на захтеву и копију пасоша Р.Србије оверити код "Justice of the Peace". Уз захтев, потребно је приложити:

- Важећи пасош Р. Србије, на увид или оверена копија JP ако захтев шаљете поштом,

- доказ о регулисаном боравку у Аустралији /Новом Зеленду ( аустралијски пасош, виза)

- Доказ о раду у иностранству, који потврђује податке послодавца, запосленог лица и датуме запослења (кнп. потврда од послодавца оверена са печатом и меморандумом контактима због провера ABN фирме, рачуновође, пореске управе TAX, плаћен порез у Аустралије, ТАХ office,Centrlink, или слично),

- за пензионере и кориснике социјалне помоћи решење о пензионисању, време период- потврда о уплатама пензионог или социјалног фонда- извод из евиденције о времну уплата у фонд пензијски /социјални

- Уплатница-административна конзуларна такса у износу од**$207.00 АУД**

**Такса се плаћа банкарским трансфером на рачун конзулата:**

 **BSB: 062-124
    Account:1188 6752
    BIC/SWIFT CODE:CTBAAU2S
    Account name: Consulate General of the Republic of Serbia- consular fees**

Ако захтев шаљете поштом, приложити и уплаћену повратну коверту (ради слања потврде). Поштарина (уколико не доставите и повратну коверту) је **АУД$15.00** за Аустралију, АУД**$35.00** за Нови Зеланд.

Потребно је да ПРВО доставите СВА потребна документа на имејл конзулата**rsinfo@optusnet.com.au** **и** **srb.cons.sydney@mfa.rs**.

Након провере  исправности икомплетности **контактирати ћемо Вас у вези термина вашег личног доласка у просторије конзулата ради извршења конзуларне услуге или слања докумената поштом.**

**МОЛИМО ДА НЕ УПЛАЋУЈЕТЕ КОНЗУЛАРНУ ТАКСУ  ИЗНОС ДОК ВАМ НЕ ПОТВРДИМО ИСПРАВНОСТ И КОМПЛЕТНОСТ ДОКУМЕНАТА КОЈЕ ДОСТАВЉАТЕ.**

Молимо да у преписци имејлом у потпису достављате Ваше пуне податке: име и презиме као и мобилни телефон на који Вас можемо контактирати